### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2020. szeptember 23 –i ülésére)

# TÁRGY: A 2. SZÁMÚ FELNŐTT FOGORVOSI KÖRZET MŰKÖDTETÉSÉRE

# KÖTÖTT FELADAT-ELLÁSI SZERZŐDÉS MEGSZÜNTETÉSE

Dr. Horváth Anna egyéni vállalkozó fogorvos Kiskőrös Város Önkormányzatával (a továbbiakban: Önkormányzat) kötött feladat-ellátási szerződés alapján 2018. október 1-jétől látja el a 2. számú felnőtt fogorvosi körzetben a fogorvosi feladatokat.

Dr. Horváth Anna 2020. július 6. napjával felmondta a közte és az Önkormányzat között Kiskőrösön 2018. július 25. napján 3406-7/2018. szám alatt létrejött, Kiskőrösön 2018. augusztus 9. napján 3406-10/2018 szám alatt, valamint Kiskőrösön 2019. január 24. napján 444-4/2019. szám alatt módosított és Kiskőrösön 2019. január 24. napján 444-5/2019. szám alatt egységes szerkezetbe foglalt feladat-ellátási szerződést (a továbbiakban: feladatellátási szerződés).

A feladat-ellátási szerződés 26. pontja szerint a szerződés megszüntethető indokolás nélkül rendes felmondással, melynek határideje a felmondástól számított 6 hónap. Rendes felmondással a feladat-ellátási szerződés 2021. január 6. napjával szüntethető meg.

Dr. Horváth Anna 2020. szeptember 8. napján kelt, Kiskőrös Város Önkormányzatának címzett beadványában a feladat-ellátási szerződés 2020. december 31. napjával való közös megegyezéssel történő megszüntetését kérte. Kérését azzal indokolta, hogy a Nemzeti Egészségbiztosítási Alapkezelővel kötött finanszírozási szerződése csak a hónap utolsó napjára mondható fel.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII.23.) Korm. rendelet 13/A. §(1) bekezdése szerint dr. Horváth Anna fogorvosnak a praxisjog elidegenítésére a feladat-ellátási szerződés megszűnését követő 6 hónap alatt van lehetősége.

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2020. szeptember 15.**

**Domonyi László sk.**

**polgármester**

#### HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata és dr. Horváth Anna egyéni vállalkozó fogorvos között 2018. július 25. napján 3406-7/2018. szám alatt létrejött, feladat-ellátási szerződés 2020. december 31. napjával, közös megegyezéssel megszüntetésre kerül.
2. felhatalmazza a polgármestert a határozat melléklete szerinti szerződés aláírására.

**Felelős:** polgármester

**Határidő:** azonnal